钦定古今图书集成/理学汇编/文学典/第096卷 > 许端宏
## 钦定古今图书集成/理学汇编/文学典/第096卷 > 许端宏

按《浙江通志》：“端宏，名恢，以字行，太平人。博学能文。正
统戊午太旱，作《捋稻吟》闻于朝，免秋粮之半。举癸酉
亚魁，历获鹿、遂溪、新会教谕，屡聘分典应天、广西乡
试，状元彭教、学士张元祯皆出其门。摄篆遂溪都指
挥，有求于富商弗遂，诬以通寇，端宏白其冤，释之。都
御史韩雍出师，端宏随征，命作露布，倚马而成。夏埙”
为巡按，其受业弟子也，以师礼见，分俸资之，不受。